laion/Wikipedia-Exotic huggingface dataset:
Wielichowo

Wielichowo (saksa Wielichowo, 1943–1945 Wiesenstadt) on linn Poolas Suur-Poola vojevoodkonnas Grodzisk Wielkopolski maakonnas, Wielichowo valla halduskeskus. Wielichowo asub Lesznost umbes 35 km põhjakirdes ja Poznańist ligikaudu 50 km edelas. Wielichowot on esmamainitud 1304. aastal. Linnaõigused sai aastatel 1429–1430. Teise Poola jagamise tulemusel läks linn 1793. aastal Preisi kuningriigi võimu alla (vahepeal oli aastatel 1807–1815 Varssavi hertsogiriigi koosseisus). 1919. aastal läks Wielichowo Poola koosseisu tagasi. https://bdl.stat.gov.pl/api/v1/data/localities/by-unit/023015905054-0971620?var-id=1639616&format=jsonapi, vaadatud 6.10.2022. Wielichowo Encyklopedia PWN
Lubja

Lubja on küla Harju maakonnas Viimsi vallas. Külas asub kultuuri- ja hariduskeskus Viimsi Artium. Lubja mäel asub Viimsi ülemine tuletorn. Haabneeme ja Lubja küla ühendab Põhjakonna trepp. Külas asus 1939. aastal kaitse alla võetud Tädu kuusk, mis oli tuntud selle poolest, et kasvas kivi otsas. Maa-amet, vaadatud 21.11.2020. Statistikaameti statistika andmebaas, vaadatud 24.12.2023. Eesti haldus- ja asustusjaotuse klassifikaator, vaadatud 9.06.2014.
Osieczna

Osieczna (saksa Storchnest) on linn Poolas Suur-Poola vojevoodkonnas Leszno maakonnas, Osieczna valla halduskeskus. Osieczna asub Lesznost 9 km kirdes. Osieczna sai linnaõigused 1370. aasta paiku. https://bdl.stat.gov.pl/api/v1/data/localities/by-unit/023015913034-0954567?var-id=1639616&format=jsonapi, vaadatud 6.10.2022. Osieczna Encyklopedia PWN
Obrzycko

Obrzycko (saksa Obersitzko, 1943–1945 Obersitz) on linn Poolas Suur-Poola vojevoodkonnas Szamotuły maakonnas, Obrzycko valla halduskeskus. Obrzycko asub Warta jõe vasakul kaldal, Szamotułyst umbes 11 km põhjas. Obrzycko sai linnaõigused enne 1458. aastat, kuid kaotas need 1580. aasta paiku. Uuesti sai Obrzycko linnaõigused 1638. aastal, aga kaotas need 1934. aastal. Kolmandat korda anti Obrzyckole linnaõigused 1990. aastal. https://bdl.stat.gov.pl/api/v1/data/localities/by-unit/023016124011-0971212?var-id=1639616&format=jsonapi, vaadatud 6.10.2022. Obrzycko Encyklopedia PWN
Leppneeme

Leppneeme on küla Harju maakonnas Viimsi vallas. Külas asub Leppneeme sadam. 1376. aastal mainiti esimest korda Thusnes küla, kui Tallinna rae poolt sai turbe Kõnecke[küsitav] van Thusnes koos Johannes Lafrensoniga. 1397. aastal märgitakse Maardu mõisa omaniku Johan von Scerembeke läänivalduste loetelus küla Turysnes, mis asus praeguse Tammneeme ja Leppneeme piirialal. 1491. aastal nimetatakse Maardu mõisa müümisel Reynoldt Scerembehelt Kersten von Rozenile seitsmest perest koosnevat ja koormistest vaba küla Tornas, kellele seal kuulusid ammusest ajast oma maad põldude, kõnnu- ja heinamaadega ning randadega. 1498. aasta sügisel peeti seegi landknechti eesistumisel Randvere vakuses kohut. Otsustati, et Andreus Schvarte peab maksma mehetasu tema tapetud Matyes Blome lastele ühekordselt 11 marka "ja edasi võimaluste ja jõukohaselt aastast aastasse". Kohtu koosseisus osalesid järgmised Maardu mõisa külade talupojad: Hans van Nygbu (Uuskülast); Thonies van der Heneste (Thusnes); Kalsse Koup (võimalik, et Koltse talust Leppneemest). 1529. aastal müüs Otto von Uexküll küla Juhan Tuvele ning see jäi koos mõisa juurde kuuluvate valdustega Taubede (Tuve) valdusse kuni 17. sajandi keskpaigani. 1545. aastal sai Tallinna rae poolt turbe Poel Tonnies, kes oli tapnud Hinrich tho Thorsnimi. 1704. aasta Kaarli koguduse õpetaja Zimmermanni pihi- ja ristimisteadete raamatu andmete põhjal elas 1704. aastal Lepnemm´i ja Tohrsnemm´i külas kokku 63 elanikku. 1917.–18. aastatel võtsid küla elanikud osa Viimsi valla loomisest. Esimesteks abivallavanemaks said 1919. aastal Leppneeme külast Kopli talust pärit Jakob Raja ja Niidi talust pärit Aleksander Piilberg. 1949. aasta aprillikuus moodustati Leppneeme külas Liiva talus esimene kolhoos – Murdlaine kalurikolhoos. 1950. aasta augustikuus ühineti loodava S. M. Kirovi nimelise kalurikolhoosiga. Leppneeme külla jäi Kirovi kolhoosi Leppneeme osakond. 1955. aastal rajati külla piirivalvekordon, mille hoones tegutseb praegu lasteaed. 1970. aastal avas kolhoos külas kalasuitsetamis tsehhi. Vana kalur Leppneeme sadamas Hoone Leppneeme sadamas Kivirahn Jaani lahes Leppneeme põhjaserv 2022. aasta juunis Leppneeme idakülg 2022. aasta juunis Leppneeme läänekülg 2022. aasta juunis Maa-amet, vaadatud 21.11.2020. Statistikaameti statistika andmebaas, vaadatud 23.12.2023. Eesti haldus- ja asustusjaotuse klassifikaator, vaadatud 9.06.2014.
Nowe Skalmierzyce

Nowe Skalmierzyce (kuni 17. juulini 1962 Skalmierzyce Nowe; saksa Neu Skalmirschütz) on linn Poolas Suur-Poola vojevoodkonnas Ostrów Wielkopolski maakonnas, Nowe Skalmierzyce vallas. Nowe Skalmierzyce asub Kaliszist umbes 9 km edelas ja Ostrów Wielkopolskist ligikaudu 15 km loodes. Nowe Skalmierzyce sai linnaõigused 1962. aastal. Nowe Skalmierzyce Encyklopedia PWN
1934. aasta ujumise Euroopa meistrivõistlused

1934. aasta ujumise Euroopa meistrivõistlused toimusid Saksamaal Magdeburgis 23. kuni 30. augustini. Kohalik Magdeburgi ujumisklubi loodi 1896. aastal. Võistlustel osales 17 riiki enam kui 300 sportlasega, mis ületas seega Budapesti, Bologna ja Pariisi, kolmede esimeste Euroopa meistrivõistluste osavõtu. Saksamaa ujumise edenemist oli tunda, sest Pariisis 1931. aastal saadud teine koht ületati Magdeburgis ülekaalukat. Võistlused toimusid Euroopa meistrivõistluste tarbeks sihtotstarbeliselt ehitatud võistlusareenil Magdeburgis, kus oli 50-meetrine bassein ja vettehüpeteks vajalikud 3-meetrine hüppelauad ja 10-meetrine hüppetorn. Maailmarekord: 56,8 (1934) Peter Fick,  USA Euroopa meister 1931: 59,8 István Bárány, Ungari Maailmarekord: 4.46,4 (1933) Shozo Makino,  Jaapan Euroopa meister 1931: 5.04,0 István Bárány, Ungari Maailmarekord: 19.07,2 (1927) Arne Borg,  Rootsi Euroopa meister 1931: 20.49,0 Olivér Halassy, István Bárány, Ungari Maailmarekord: 1.07,4 (1934) Albert Vandeweghe,  USA Euroopa meister 1931: 1.14,8 Gerhard Deutsch,  Saksamaa Maailmarekord: 2.42,6 (1933) Jacques Cartonnet,  Prantsusmaa Euroopa meister 1931: 2.52,2 Ivo Reingoldt,  Soome Maailmarekord: 8.58,4 (1932)  Jaapan Yasuji Miyazaki (2.14,1), Masanori Yusa (2,.14.7), Takashi Yokoyama (2.14,8), Hisakichi Toyoda (2.14,8) Euroopa meister 1931: 9.34,0 Ungari András Wanié, László Szabados, András Székely, István Bárány Maailmarekord: 1.04,8 (1934) Willy den Ouden,  Holland Euroopa meister 1931: 1.10,0 Yvonne Godard,  Prantsusmaa Maailmarekord: 5.16,0 (1934) Willy den Ouden,  Holland Euroopa meister 1931: 5.42,0 Marie Braun,  Holland Maailmarekord: 1.18,2 (1932) Eleanor Holm,  USA Euroopa meister 1931: 1.22,8 Marie Braun,  Holland Maailmarekord: 2.42,6 (1933) Jacques Cartonnet,  Prantsusmaa Euroopa meister 1931: 3.16,4 Cecelia Wolstenholme,  Suurbritannia Maailmarekord: 4.33,3 (1934)  Holland Jopie Selbach, Annie Timmermans, Rie Mastenbroek , Willy den Ouden Euroopa meister 1931: 4.55,0  Holland Truus Baumeister, Maria Vierdag, Willy den Ouden, Marie Braun Euroopa meister 1931: Ewald Riebschläger,  Saksamaa Saksamaa Euroopa meister 1931: Josef Staudinger,  Austria Euroopa meister 1931: Olga Jordan, Saksamaa Euroopa meister 1931: Madi Epply,  Austria Euroopa meister 1931: Ungari István Barta, Mihály Bozsi, György Bródy, Olivér Halassy, Márton Homonnai, Sándor Ivády, Alajos Keserű, Ferenc Keserű, János Németh, Miklós Sárkány, József Vértesy   *   Korraldajariik
Kingston (New Yorgi osariik)

Kingston on Ulsteri maakonna suurim linn ja halduskeskus. Asula asub Ameerika Ühendriikides New Yorgi osariigis Albanyist 95 km lõunas ja New Yorgist 146 km põhjas, Hudsoni jõe lähedal. Kingstonis suri 1712. aastal Revalist pärit Martin Hoffman. 2016 U.S. Gazetteer Files 2020 United States Census, vaadatud 1.01.2022.
Mrocza

Mrocza (saksa keeles Mrotschen, 1939–1942 Schönhausen, 1942–1945 Immenheim) on linn Poolas Kujawy-Pomorze vojevoodkonnas Nakło maakonnas, Mrocza valla halduskeskus. Mrocza asub Nakło nad Noteciąst umbes 12 km põhjas ja Bydgoszczist ligikaudu 30 km lääneloodes. Mroczat on esmamainitud 1288. aastal, linnaõigused sai 1393. aastal. Esimese Poola jagamise tulemusel läks linn 1772. aastal Preisi kuningriigi võimu alla. 1919. aastal läks linn Poola koosseisu tagasi. https://bdl.stat.gov.pl/api/v1/data/localities/by-unit/040416710024-0929440?var-id=1639616&format=jsonapi, vaadatud 3.10.2022. Mrocza Encyklopedia PWN
Laiaküla

Laiaküla on küla Harju maakonnas Viimsi vallas. Küla piirneb põhjas ja idas Maardu linnaga, lõunas Iru külaga ja läänes Tallinna Laiaküla asumiga. Külas asus varem puukool. Tänapäeval on pool endise puukooli alast täis ehitatud. Maa-amet, vaadatud 21.11.2020. Statistikaameti statistika andmebaas, vaadatud 22.12.2023. Eesti haldus- ja asustusjaotuse klassifikaator, vaadatud 9.06.2014.
Ruth Chepngetich

Ruth Chepng'etich (sündinud 8. augustil 1994 Rift Valley provintsis ) on Keenia jooksja, kes võistleb maratonis ja pikamaadistantsidel. 13. oktoobril 2024 püstitas ta Chicago maratonil maailmarekordi 2:09.56. Ruth Chepngetich võitis 2018. aasta Istanbuli maratonil ajaga 2:18.35. Istanbuli 40. maratonil (IAAF Gold Label Road Race) jooksis Ruth Chepngetich 2:18.35 (31.59 – 10 km, 48.15 – 15 km, 1:08.22 – poolmaraton, 1:37.42 – 30 km) ning tema aeg oli võistluste rekord ja kõigi aegade parim tulemus Türgi pinnal ja paremuselt seitsmes aeg, saades kõigi aegade 10. sportlaseks, kes läbis maratoni alla 2 tunni ja 20 minuti (2:19.30). 20. Dubai maratoni (2019) võitis Chepngetich Dubai maratonil isikliku rekordiga 2 tundi, 17 minutit ja 8 sekundit. Chepngetich jooksis 2019. aastal Bahreinis öösel peetud poolmaratonil kõigi aegade 20. kiireima poolmaratoni ajaga 1:06.09. Chepngetich jooksis kõigi aegade 2019. aasta Vodafone Istanbuli poolmaratoni 12. kiireima poolmaratoni ajaga 1:05:30. 28. septembril tuli ta 2019. aasta kergejõustiku maailmameistrivõistlustel Dohas Kataris ajaga 2:32.43 maailmameistriks. Ruth Chepngetich Rahvusvahelise Kergejõustikuliidu kodulehel (inglise) Ruth Chepngetich Association of Road Racing Statistiansi kodulehel Ruth Chepngetichi intervjuu YouTube'is pärast Dubai maratoni võitu
Mäe (perekonnanimi)

Mäe on eesti perekonnanimi. 2019. aasta 1. jaanuari seisuga oli Eestis perekonnanimi Mäe 631 inimesel: 311 mehel ja 320 naisel. Perekonnanimede levikult on Mäe meeste puhul 142. ja naiste puhul 160. kohal. Perekonnanime Mäe kandja oli keskmiselt 41 aasta vanune (mediaanvanus oli 40). Perekonnanimi Mäe on levinuim Lääne-Viru maakonnas, kus neid on maakonna 10 000 elaniku kohta 11,96. Aivar Mäe, eesti koorijuht (1960–) Aleksander Mäe, Eesti NSV riigitegelane (1893–1967) Epp Mäe, eesti maadleja (1992–) Hjalmar Mäe, Eesti poliitik (1901–1978) Johann Mäe, Eesti ja Nõukogude sõjaväelane (1894–1944) Mikk Mäe, eesti laulja (1996–) https://www.stat.ee/nimed/pere/Mäe (vaadatud 28.09.2019)
Radzyń Chełmiński

Radzyń Chełmiński (saksa keeles Rehden) on linn Poolas Kujawy-Pomorze vojevoodkonnas Grudziądzi maakonnas, Radzyń Chełmiński valla halduskeskus. Radzyń Chełmiński asub Grudziądzist 17 km kagus. Asulat on esmamainitud 1025. aastal, linnaõigused sai 1234. aastal. 1466. aastal läks linn Poola Kuningriigi koosseisu. Esimese Poola jagamise tulemusel läks linn 1772. aastal Preisi kuningriigi võimu alla. Tagasi Poolale läks linn 1920. aastal. Radzyn Chelminski Biuro Kujawsko-Pomorskiej Organizacji Turystycznej Radzyń Chełmiński Encyklopedia PWN
Kelvingi

Kelvingi on küla Harju maakonnas Viimsi vallas, see asub Rohuneeme ja Leppneeme küla vahel. Kelvingi küla asutati 1993. aastal endise Nõukogude Liidu sõjaväe lasketiiru alale, millest tuleneb ka küla ristkülikukujuline plaan. Külas on väike sadam, lasteaed ja külaseltsi maja (endine lasketiiru hoone). 2011. aastal elas asulas 518 inimest. Küla ümbritseb kolmest küljest mets ja ühest küljest piirneb küla merega. Sadamas on ruumi ligi 56 väikelaevale. Kelvingi nimi on tuletis rannast poole kilomeetri kaugusel asunud saare rootsipärasest nimetusest: Kellynckholmi saart on mainitud 1497. aastal seoses Maardu ja Viimsi mõisate vahelise piiri mahamärkimisega. 200 aastat hiljem valminud rootsiaegsele kaardile on joonistatud Kelli Kori Sahr. 19. sajandi keskpaiku veeti aga saare pinnas Tallinna sõjasadama ehituseks ja saare asukohta tähistavad nüüd üksikud suured kivid ja veealused karid. 2005. aastal võitis Kelvingi Harjumaa Omavalitsuse Liidu "Ilusa küla" konkursil esikoha, aasta hiljem sai presidendi tunnustuse "Kauni kodu" konkursil, 2017. aastal valiti see kõige iseseisvamaks külaks. Rohuneeme raketibaas Maa-amet, vaadatud 21.11.2020. Statistikaameti statistika andmebaas, vaadatud 22.12.2023. Eesti haldus- ja asustusjaotuse klassifikaator, vaadatud 9.06.2014. "Külavanemal külas – Kelvingi". Viimsi Teataja toob sinuni Viimsi uudised. 19. november 2020. Originaali arhiivikoopia seisuga 17. jaanuar 2022. Vaadatud 6. juunil 2022. "Wayback Machine". hot.ee. 20. juuli 2011. Originaali arhiivikoopia seisuga 20. juuli 2011. Vaadatud 6. juunil 2022. Müüripeal, Meeli; Teataja, Viimsi (27. oktoober 2014). "Kuidas kerkis Viimsisse Kelvingi küla ehk inimasustus koertekasvanduse ja lasketiiru asemel". Maaleht. Vaadatud 6. juunil 2022. "Kelvingi". Statistikaamet. 2011. Vaadatud 7.6.2022.
Riboos

Riboos (keemiline valem C5H10O5) on üks monosahhariidest (ehk lihtsuhkrutest), täpsemalt kuulub aldopentooside hulka.
Michael Silverstein

Michael Silverstein (12. september 1945 – 17. juuli 2020) oli semiootik ja keeleteadlane, kes on pikka aega töötanud Chicago Ülikoolis. Ta oli Roman Jakobsoni õpilane. Silverstein, Michael 2016. Language in Culture: The Semiotics of Interaction. Chicago: University of Chicago Press.
Haabneeme

Haabneeme on alevik Harju maakonnas Viimsi vallas, u 9 km Tallinna kesklinnast, Tallinna lahe idakaldal. Haabneeme on elanike arvult (5634 elanikku 2011. aasta rahvaloenduse andmetel) Viimsi valla suurim asula. 2021. aasta rahvaloenduse järgi elas seal 7265 inimest, millega see on suurima elanike arvuga alevik Eestis. Haabneemet on esmamainitud 1271. aastal nimega Apones. XVII sajandi algusest pärinevad esimesed andmed Haabneeme (saksa Habbinem) mõisa kohta. 1763. aastal müüs Fabian von Tiesenhausen Haabneeme mõisa koos Lubja mõisaga krahv Karl Magnus von Stenbockile, kes oli ka naabruses asuva Viimsi mõisa omanik. Sellest ajast alates olid Haabneeme, Lubja ja Viimsi mõisal samad omanikud, mistõttu mõisasüdamena kasutati ainult Viimsit, Haabneeme ja Lubja jäid kõrvalmõisateks. Asulast jäävad lõunasse Miiduranna ja Viimsi, itta Lubja ja põhja Pringi. Asulat läbib põhja–lõunasuunaliselt Viimsi–Rohuneeme tee ja selle edelanurka läbib Viimsi–Randvere tee. Haabneeme aedlinn, mis paikneb mõlemal pool Rohuneeme maanteed, tekkis 1960. aastatel. Aedlinnast idas paiknes S. Kirovi nimelise näidiskalurikolhoosi keskus. Aedlinna territooriumile jääb Viimsi alumine tulepaak. Haabneemes asuvad Viimsi Kool ja Viimsi Raamatukogu. Seal tegutsevad veel näiteks Viimsi haigla ja SPA Viimsi Tervis. Asula lõunaosas paikneb Viimsi staadion. Asulani ulatub Haabneeme klindiastangu maastikukaitseala ja mere ääres asub kaitsealune Viimsi sanglepik. Haabneeme laht Haabneeme rand Haabneeme klindiastang Viimsi sanglepik Viimsi Vabakoguduse kirik Põhjakonna trepp Maa-amet, vaadatud 21.11.2020. Statistikaameti statistika andmebaas, vaadatud 22.12.2023. Eesti haldus- ja asustusjaotuse klassifikaator, vaadatud 9.06.2014. "RL21004: NUMBER AND SHARE OF ESTONIANS BY PLACE OF RESIDENCE (SETTLEMENT), 31 DECEMBER 2021". Statistika andmebaas.
Kala (perekonnanimi)

Kala on eesti perekonnanimi. 2019. aasta 1. jaanuari seisuga oli Eestis perekonnanimi Kala 717 inimesel: 357 mehel ja 360 naisel. Perekonnanimede levikult on Kala meeste puhul 117. kohal ja naiste puhul 131. kohal. Perekonnanime Kala kandja oli keskmiselt 42 aasta vanune (mediaanvanus oli 42). Perekonnanimi Kala on levinuim Võru maakonnas, kus neid on maakonna 10 000 elaniku kohta 17,24.. Eve-Külli Kala, Eesti diplomaat (1959–) Kulno Kala, eesti ajaloolane (1936–) Martin Kala, eesti publitsist ja tõlkija Peep Kala, eesti ajakirjanik ja tippjuht (1961–) Tiina Kala, eesti ajaloolane (1967–) Tiit Kala, eesti ettevõtja ja poliitik (1954–) ... https://web.archive.org/web/20190928184027/https://www.stat.ee/public/apps/nimed/pere/Kala (vaadatud 28.09.2019)
DeAnna Price

DeAnna Marie Price (sündinud 8. juunil 1993 Moscow Millsis Missouris) on Ameerika Ühendriikide kergejõustiklane, kes võistleb vasaraheites. Price'i isiklik parim heide on vasaraheites 80,31 m, mis on Ameerika rekord ja püstitati 2021. aasta USA kergejõustiku meistrivõistlustel. Price on oma isikliku rekordiga maailma kõigi aegade edetabelis teine. 2019. aasta maailmameistrivõistlustel Dohas tuli ta vasaraheites maailmameistriks. Price esindas USA-d 2015. aasta Pekingi maailmameistrivõistlustel, kuid ei pääsenud finaali. Kuu enne maailmameistrivõistlusi oli Price 2015. aasta Pan-Ameerika mängudel neljandana lõpetanud. Kaks nädalat hiljem noppis Price oma esimese rahvusvahelise medali, võttes Amber Campbelli järel hõbeda 2015. aasta NACACi meistrivõistlustel. Pierce oli 2016. aasta Ameerika Ühendriikide olümpiakatsevõistlustel vasaraheites USA koondisekaaslaste Amber Campbelli ja Gwen Berry järel kolmandal kohal. Ta esindas Ameerika Ühendriike 2016. aasta suveolümpiamängudel ja saavutas kaheksanda koha. Lõuna-Illinoisi ülikoolis õppimise ajal tuli ta vasaraheites mitu korda NCAA meistriks. Price'il on olnud palju vigastusi ja tal on ainult üks neer. Price käis Troy Buchanani keskkoolis Missouri osariigis Troys. Seal oli ta All-State'i pehmepalli mängija. Price on saanud kasutada kolledži stipendiume nii pehmepallis kui ka kergejõustikus. DeAnna Price Rahvusvahelise Kergejõustikuliidu kodulehel (inglise)
Nieszawa

Nieszawa (saksa keeles Nessau) on linn Poolas Kujawy-Pomorze vojevoodkonnas Aleksandrów Kujawski maakonnas. Nieszawa asub Visla vasakul kaldal, Toruńist umbes 28 km kagus ja Włocławekist ligikaudu 24 km põhjaloodes. Nieszawa sai linnaõigused 1431. aastal ja teist korda 1460. aastal. 16. sajandil oli Nieszawa oluline kaubanduskeskus, alates 17. sajandi teisest poolest linna tähtsus vähenes. Teise Poola jagamise tulemusel läks Nieszawa 1793. aastal Preisi kuningriigi võimu alla. Aastatel 1807–1815 oli linn Varssavi hertsogiriigi koosseisus. 19. sajandi teisel poolele Nieszawa majandus elavnes, raudteeühenduse sai linn 1862. aastal. 1919. aastal läks Nieszawa tagasi Poolale. Nieszawa Encyklopedia PWN
Anna Sergejeva

Anna Sergejeva (sündinud 13. jaanuaril 1986 Kiievis) on Eesti näitleja. Ta on lõpetanud Tallinna Läänemere Gümnaasiumi ja Karpenko-Karõi nimelise Kiievi Riikliku Teatri, Kino ja Televisiooni Ülikooli (Nikolai Ruškovski kursuse). Ta on aastast 2015 Vene Teatri näitleja Tallinnas. 2017 "IMPOSTRIX sündroom" William Shakespeare'i, Lev Tolstoi, Jean Anouilh', Bernard Shaw' teoste ainetel, lavastaja Tatjana Kosmõnina (Jeanne d'Arc) Ta on abielus, tema abikaasa on Vene Teatri näitleja Viktor Marvin. 2019 "Õnne 13", 27. hooaeg (Maria III) 2018 "Seltsimees laps" (Galina) 2015 "Kättemaksukontor" (Emma, uurija Alina Tepko) 2021 "Eesti matus" (Irina) https://kroonika.delfi.ee/artikkel/91755691/habist-hallide-juusteni-onne-13-naitleja-anna-sergejeva-raskest-teekonnast-superstaariks? Anna Sergejeva Vene Teatri kodulehel (eesti keeles) ""Õnne 13" toob laupäeval eetrisse uue tegelase". ERR.ee, 26. september 2019 Anna Sergejeva ja Viktor Marvin, näitlejate pere Peštšerski Uuest Draamateatrist kõigest ja peamisest (vene keeles)
Suabo keel

Suabo keel on Üld-Uus-Guinea hõimkonna Lõuna-Doberai keelte hulka kuuluv keel, mida kõneldakse Indoneesias Lääne-Paapua provintsis Doberai poolsaarel Macclueri lahe ääres 15 külas. Suabo keel on kriitiliselt ohustatud, seda kõnelevad peamiselt üle 50-aastased inimesed. Nooremad on üle läinud indoneesia keelele. http://endangeredlanguages.com/lang/10029 https://www.ethnologue.com/language/szp Lourens J. de Vries "A Short Grammar of Inanwatan, an endangered language of the Bird's Head of Papua, Indonesia". Canberra: Research School of Pacific and Asian Studies, Australian National University 2006.
Viimsi

Viimsi (saksa keeles Wiems) on alevik Harju maakonnas, Viimsi valla keskus. Viimsi poolsaar Viimsi tänavate loend Pirita Lillekasvatuse Näidissovhoos Viimsi Artium Maa-amet, vaadatud 21.11.2020. Statistikaameti statistika andmebaas, vaadatud 21.12.2023. Eesti haldus- ja asustusjaotuse klassifikaator, vaadatud 9.06.2014.
Tajay Gayle

Tajay Gayle (sündinud 2. augustil 1996 Kingstonis) on Jamaica kaugushüppaja. 2016. aastal võistles Tajay Gayle kaugushüppes ja sai tulemuseks 7.54 m. 2017. aastal hüppas ta 11. veebruaril Montego Bays esimest korda üle 8 meetri. Juulis osales ta Rabatis Teemantliiga võistlusel, mis on tema esimene võistlus väljaspool Jamaicat. Austraalias Gold Coastis toimunud 2018. aasta Rahvaste Ühenduse mängudel hüppas ta 8.12 ja sai neljanda kohaga. Roomas jõudis ta 8.17 m-ni, oma esimese võidu Teemantliigas saavutas ta 13. juulil Rabatis. Augusti alguses Torontos toimunud NACAC meistrivõistlustel võitis ta hõbemedalit 8.24. Pärast teist kohta Birminghamis pääses ta Teemantliiga finaali Zürichis ja saavutas 8,15 m-ga neljanda koha. 4. mail 2019 hüppas ta Kingstonis 8.30. Kaks nädalat hiljem võitis ta Shanghais teist korda Teemantliiga võistluse. Augustis osales ta esmakordselt Lima Panameerika mängudel ja võitis seal 8,17 m hõbemedali kuubalase Juan Miguel Echevarría järel. Gayle tuli Jamaica meistriks kaugushüppes 2019. aastal. 2019. aasta maailmameistrivõistlustel Dohas kvalifitseerus ta viimasena finaali tulemusega 7.89. Finaalis võitis ta seal uue Jamaica rekordi ja uue maailma hooaja tipptulemusega 8,69 m täiesti üllatuslikult kuldmedali. Tajay Gayle Rahvusvahelise Kergejõustikuliidu kodulehel (inglise)
Nana Dzagnidze

Nana Dzagnidze (gruusia keeles ნანა ძაგნიძე; sündinud 1. jaanuaril 1987 Khuthaisis) on gruusia maletaja, rahvusvaheline suurmeister (2008). Dzagnidze on kolmekordne Gruusia naiste malemeister (2003, 2004, 2008). Ta on tulnud kolmel korral noorte maailmameistriks neidude seas: 1999. aastal U12-, 2001. aastal U16- ja 2003. aastal U18-vanuseastmes. 2003. aastal võitis ta Nahhitševanis naisjuunioride maailmameistrivõistlused. 2017. aastal tuli ta Riias Euroopa naiste malemeistriks. 2018. aastal võitis ta Vysoké Tatrys Euroopa naiste meistrivõistlustel hõbemedali. 2004. aastal mängis ta naiste maailmameistrivõistluste turniiril Elistas (64 osavõtjat), kus sai turniiritabelis 15. asetuse. Ta jõudis teise ringi, kus kaotas Nino Hurtsidzele. Dzagnidze on võitnud Gruusia võistkonna koosseisus naiste maleolümpiatel kuldmedali (2008; mängis teisel laual) ja kaks pronksmedalit (2010, 2018). Naiste võistkondlikel maailmameistrivõistlustel võitis ta kaks pronksmedalit (2011, 2017). Ta sai FIDE-lt 2001. aastal naiste rahvusvahelise meistri, 2003. aastal naiste suurmeistri, 2004. aastal rahvusvahelise meistri ja 2008. aastal rahvusvahelise suurmeistri nimetuse. Fail:Нана Дзагнидзе - обладатель и победитель почетной премии ФИДЕ Caissa award 2017.jpg 2017 – FIDE Caissa auhind  Nana Dzagnidze – pildid, videod ja helifailid Wikimedia Commonsis Nino Dzagnidze FIDE andmebaasis